b"\n_START_ARTICLE_\nPaolo Sardi\n_START_SECTION_\nBiografia\n_START_PARAGRAPH_\nSardi va n\xc3\xa9ixer a la prov\xc3\xadncia d'Alessandria i va ser ordenat prevere el 29 de juny de 1958, despr\xc3\xa9s de llicenciar-se en teologia i graduar-se en dret can\xc3\xb2nic i jurisprud\xc3\xa8ncia a la Universitat Cat\xc3\xb2lica de Mil\xc3\xa0. Enseny\xc3\xa0 teologia moral a Tor\xc3\xad fins al 1976, quan va ser cridat al Vatic\xc3\xa0 per treballar a la Secretaria d'Estat. El 1992 va ser nomenat Viceconseller d'Afers Generals i, el 10 de desembre de 1996, Nunci Apost\xc3\xb2lic amb responsabilitats especials i arquebisbe titular de Sutri pel Papa Joan Pau II. L'arquebisbe Sardi coordina l'oficina vaticana que edita els texts i missatges papals. El 6 de gener de 1997, Joan Pau II el consagr\xc3\xa0 arquebisbe a la bas\xc3\xadlica de Sant Pere, amb els arquebisbes Giovanni Battista Re i Miroslav Stefan Marusyn actuant com a co-consagradors._NEWLINE_El 23 d'octubre de 2004 va ser nomenat Vicecamarlenc de la Santa Esgl\xc3\xa9sia Cat\xc3\xb2lica. Va ser nomenat per succeir Pio Laghi, que havia mort al gener de 2009, com a co-patr\xc3\xb3 de l'Orde Sobirana i Militar de Malta. L'arquebisbe Sardi t\xc3\xa9 la tasca de promoure els interessos espirituals de l'orde i dels seus membres i les seves relacions amb la Santa Seu._NEWLINE_El 20 de novembre de 2010 va ser creat cardenal diaca de Santa Maria Ausiliatrice in Via Tuscolana. Mant\xc3\xa9 el dret de vot en qualsevol conclave papal fins a l'1 de setembre de 2014, quan faci 80 anys. El 30 de novembre de 2010 el Cardenal Sardi va ser nomenat com a patr\xc3\xb3 ple de l'orde de Malta despr\xc3\xa9s d'haver esdevingut cardenal._NEWLINE_El 29 de desembre de 2010 va ser nomenat membre de les congregacions per als Instituts de Vida Consagrada i Societats de Vida Apost\xc3\xb2lica i per a les Causes dels Sants, a m\xc3\xa9s del Consell pontifici per als Laics."